## L’IVAP potencia la formació dels funcionaris en tecnologia de IA per a afavorir la innovació en l’Administració i en la prestació dels servicis públics

*** També impulsa el model en Competències Professionals i els seus itineraris formatius associats a cada lloc de treball, i consolida el programa que facilita la capacitació quan la conjuntura ho exigisca
* Publica la primera convocatòria del Pla de formació 2025, que oferix 255 accions formatives en la modalitat presencial o a través d’internet**

L’Institut Valencià d’Administració Pública (IVAP) potencia la formació per a afavorir la innovació en el funcionament de l’Administració i en la prestació dels servicis públics.

Este és un dels eixos més destacats de la primera convocatòria del Pla de formació 2025 dirigit al personal al servici de l’Administració de la Generalitat, que la Conselleria de Justícia i Administració Pública ha publicat en el DOGV, i que oferix 255 accions formatives en la modalitat presencial o a través d’internet.

L’objectiu és continuar impulsant la formació associada als perfils de competències professionals dels empleats públics, per a així oferir un servici públic de qualitat als ciutadans.

El Pla 2025 també impulsa un nou model d’aprenentatge, iniciat en 2024, i basat en itineraris formatius enfocats a les competències professionals necessàries per a exercir els llocs de treball, i consolida el programa Flex112 com a instrument imprescindible i necessari per a dotar l’IVAP de la flexibilitat per a facilitar la capacitació del personal de cada departament en la matèria i en el moment que la conjuntura exigisca.

En este sentit, és un pla de formació obert, ja que l’IVAP podrà suprimir i convocar noves edicions de les programades o programar altres accions diferents, segons les circumstàncies o necessitats que es detecten.

**Modalitats d’impartició de les accions formatives**

Esta convocatòria inclou accions formatives en la modalitat presencial o a través d’internet (l’equip docent i l’alumnat es relacionen de manera sincrònica en el mateix lloc físic). El nombre d’accions formatives d’esta modalitat és de 96.

A través d’Internet, es poden dur a terme un total de 37 cursos en línia (l’equip docent i l’alumnat es relacionen de manera asincrònica), 57 accions formatives de manera telepresencial (l’equip docent i els alumnes es relacionen de manera sincrònica), un total de 47 accions de manera autoformativa (sense tutorització de l’equip docent), 14 cursos de manera mixta (combina qualssevol de les modalitats anteriors), i altres quatre de manera híbrida (l’acció formativa s’oferix de manera simultània en modalitat presencial i telepresencial).

**Eixos de l’oferta formativa**

En 2025 l’IVAP amplia l’oferta cap als itineraris formatius, que es va iniciar en 2024 amb la 1a convocatòria de l’itinerari per a les competències administratives (IFCA), a la qual s’afigen enguany nous itineraris en Direcció Pública Professional (IDPP) i l’especialització en contractació.

Un altre dels aspectes més rellevants és que es potencia l’Àrea de Transformació Digital i Cultural, que permeta l’adquisició per part del funcionariat del coneixement de la tecnologia de IA i el seu paper impulsor d’innovació en la millora de la funció pública.

A més, es consolida al programa obert Flex112 per a atendre les necessitats sobrevingudes o imprevistes, adaptant-se als temps i al contingut que el departament afectat demande. En este sentit, la recuperació econòmica i social de la Comunitat Valenciana a conseqüència de la DANA de 29 d’octubre de 2024 pot suposar la necessitat de dur a terme accions formatives per a determinat personal empleat públic.

L’IVAP augmenta els cursos autoformatius i també potencia el pla els recursos del programa d’acolliment i del banc de coneixements, especialment els APUNTS IVAP, per a la capacitació inicial del personal empleat públic quan s’incorpora a un lloc de treball, donat l’increment de processos de provisió de llocs que està realitzant l’administració.

El Pla de formació 2025 manté les mesures aprovades en el III Pla d’igualtat de dones i hòmens de l’Administració de la Generalitat, en matèria de formació, amb un mòdul d’igualtat i violència de gènere.

Fecha: 15/01/2025